b'\n_START_ARTICLE_\nAnte Rukavina\n_START_SECTION_\n\xc5\xa0ibenik\n_START_PARAGRAPH_\nU \xc5\xa0ibeniku je Rukavina nastupao u mladim selekcijama jo\xc5\xa1 od kad je imao 9 godina. Sporije se razvijao od vr\xc5\xa1njaka i nije nagovje\xc5\xa1tavao mnogo. Nakon sezone u 2. ligi gdje se nije toliko naigrao, u 1. HNL mladi je napada\xc4\x8d zabio 8 pogodaka u prvoj polusezoni, od toga 3 Dinamu (2 na Maksimiru) i 1 Hajduku. Svojim pogodcima, asistencijama, brzinom i sjajnom tehnikom ubrzo je privukao pa\xc5\xbenju najbolja 2 hrvatska kluba, a i raznih poznatih iz inozemstva. Tako su ga na \xc5\xa0ubi\xc4\x87evcu pratili skauti (pa i vi\xc5\xa1i du\xc5\xbenosnici) Lyona, Arsenala, Marseillea, Benfice, Sportinga i ostalih. Zdravko Mami\xc4\x87 javno je odaslao ponudu od milijun eura, Lyon navodno i 6 milijuna uz javno izra\xc5\xbeen interes za igra\xc4\x8da, ali je Rukavina ipak prije svih dogovorio prelazak u redove splitskog Hajduka. Ugovor na 4 godine slu\xc5\xbebeno je potpisan 4. sije\xc4\x8dnja 2007. Prvotni dogovor bio je dolazak u Hajduk na ljeto, no, nakon pritiska uprave splitskog kluba, u bili se dres obukao ve\xc4\x87 na prolje\xc4\x87e 2007. Sa \xc5\xa0ibenikom je imao tek amaterski ugovor, a profesionalni nije potpisao nakon \xc5\xa1to ga je pod svoje uzeo menad\xc5\xbeer Sini\xc5\xa1a \xc5\xa0o\xc5\xa1o iz menad\xc5\xbeerske agencije Pharos, pa ga usmjerio prema Splitu. Za njegov prelazak u Hajduk, \xc5\xa0ibenik je dobio 3 milijuna kuna, plus jo\xc5\xa1 40% od sljede\xc4\x87eg Rukavininog transfera u Panathinaikos. _NEWLINE_ _NEWLINE_Za vrijeme igranja u \xc5\xa0ibeniku dobio je nagradu Ve\xc4\x8dernjeg lista za najve\xc4\x87u nadu hrvatskog nogometa, dok je za mladu reprezentaciju debitirao je 15. o\xc5\xbeujka 2006. protiv Italije u Umagu, te minutu nakon \xc5\xa1to je u 56. minuti u\xc5\xa1ao umjesto Josipa Bari\xc5\xa1i\xc4\x87a postigao i svoj prvi pogodak.\n_START_SECTION_\nPanathinaikos\n_START_PARAGRAPH_\nDana 5. srpnja 2008. godine Rukavina potpisuje \xc4\x8detverogodi\xc5\xa1nji ugovor za gr\xc4\x8dkoga doprvaka. Novac od transfera se nakon oduzimanja onog \xc5\xa1to je Hajduk u njega ulo\xc5\xbeio, podijelio po pola izme\xc4\x91u kluba i igra\xc4\x8devih zastupnika, a 40% hajdukovog dijela oti\xc5\xa1lo je \xc5\xa0ibeniku.\n_START_SECTION_\nDinamo Zagreb\n_START_PARAGRAPH_\nRukavina je 27. srpnja 2010. godine potpisao petogodi\xc5\xa1nji ugovor s klubom iz Zagreba. U prve dvije sezone u Maksimiru, Ante Rukavina je s Dinamom osvojio dvije dvostruke krune te igrao Europsku ligu (2010./11.) i Ligu prvaka (2011./12.), postigav\xc5\xa1i u europskim utakmicama \xc4\x8dak 7 pogodaka, uklju\xc4\x8duju\xc4\x87i i 3 pogotka u dva dvoboja u 2. pretkolu Lige prvaka 2012./13. protiv Ludogoreca (Bugarska).\n_START_SECTION_\nLokomotiva Zagreb\n_START_PARAGRAPH_\nU kolovozu 2014. Ante odlazi na posudbu u Lokomotivu.\n_START_SECTION_\nViborg FF\n_START_PARAGRAPH_\n3. kolovoza 2015. godine Rukavina je postao novi igra\xc4\x8d danskoga prvoliga\xc5\xa1a Viborga kada je nekada\xc5\xa1nji standardni igra\xc4\x8d zagreba\xc4\x8dkoga Dinama zavr\xc5\xa1io dogovore za jednogodi\xc5\xa1nju posudbu u redove tada devetoplasirane mom\xc4\x8dadi tamo\xc5\xa1nje lige. Njegova godi\xc5\xa1nja pla\xc4\x87a u Maksimiru iznosila je gotovo 650 tisu\xc4\x87a eura godi\xc5\xa1nje, a nakon dogovora o posudbi jedan ve\xc4\x87i dio toga iznosa (do 200 tisu\xc4\x87a eura) pla\xc4\x87ati \xc4\x87e danski klub. Rukavina je u Viborg FF stigao po \xc5\xbeelji trenera Johnnyja M\xc3\xb8lbyja, nekada\xc5\xa1njega veznjaka danske nogometne reprezentacije.\n_START_SECTION_\nKraj karijere\n_START_PARAGRAPH_\nU listopadu 2016. godine je se Rukavina oprostio od nogometa i zavr\xc5\xa1io svoju karijeru u 30. godini.\n_START_SECTION_\nReprezentativna karijera\n_START_PARAGRAPH_\nU hrvatskoj nogometnoj A reprezentaciji nije nastupio a u mla\xc4\x91im selekcijama ima nastupe u dobnim uzrastima do 20 godina i do 21. godine.'